Spoštovani starši,

Zakon o spremembi in dopolnitvi **Zakona o uveljavljanju pravic iz javnih sredstev** (Ur. l. RS, št. 88/16, z dne 30. 12. 2016; v nadaljevanju ZUPJS-F) s spremembo v 26. členu določa pravice do SUBVENCIJE kosil učencem.

Po novem 1. odstavku tega člena pripada **s 1. februarjem 2017 subvencija kosil učencem**:  
- **ki so prijavljeni na kosilo** in pri katerih povprečni **mesečni dohodek na osebo**, ugotovljen v odločbi o otroškem dodatku, **ne presega 36 %** neto povprečne plače v Republiki Sloveniji.

Novi 5. odstavek določa:

- da pripada učencem **subvencija za kosilo v** **višini cene kosila**.

- imajo učenci pravico do subvencije kosila od prvega dne meseca, ki sledi mesecu, v katerem je zakon uveljavljen (od 1. februarja 2017 dalje).

Spoštovani starši, preverite, ali je vaš otrok upravičen do subvencije za kosilo po novih pogojih. Prilagamo še obrazec »NAKNADNA SPREMEMBA ŠOLSKE PREHRANE«, v kolikor se za kosilo za vašega otroka odločite. Obrazec je dostopen tudi na spletni strani šole.

Povezava na pravno podlago: Zakon o spremembi in dopolnitvi Zakona o uveljavljanju pravic iz javnih sredstev [(Ur. l. RS, št. 88/16)](http://www.uradni-list.si/1/content?id=129133#!/Zakon-o-spremembi-in-dopolnitvi-Zakona-o-uveljavljanju-pravic-iz-javnih-sredstev-(ZUPJS-F))

Lep pozdrav!

Nuša Pohlin Schwarzbartl, ravnateljica

Moravče, 27.1.2017